Kolmas suund on laiendada erinevate instrumentide valikut. Eesti eeskujuliku eelarvepoliitika taustal ei ole kuigi reaalne oodata valitsuse võlakirjade kiiret lisandumist.  Erasektori võlakirju on meil aga ennegi turul olnud ja kui investorid saavad viimaste kriisisaastate kurbadest kogemustest üle, siis taastub ehk ka see turusegment. Samuti võiks edaspidi börsile tee leida mõni investeerimisfondi osak. Nendegagi on meil ajaloo jooksul kaubeldud ning pole ühtegi sisukat põhjust, miks ei võiks neid taas turule tulla. Kuna nn. likviidseid alusvarasid ei ole meie börsil just väga palju, siis on paratamatult vaeslapse osas ka erinevad tuletisinstrumendid. Aktsiate ja võlakirjade  lisandumisel on loomulik areng seejärel juba ka nende toodete lisandumine.